Public procurement notice: Contract Notice
Published: 2016-08-12
Buyer: SC »UkrSA Radon«
Country: UA
Contract type: Supplies
Procedure: Open procedure
CPV classification: 35100000: Emergency and security equipment | 35113000: Safety equipment | 35113200 | 42924720
Submission deadline: 2016-10-12
EU fund: ESF

Technical requirements: UA-Kiev: INSC — Udstyr til katastrofeberedskab ved specialiserede virksomheder i det statslige foretagende »Radon« og til udbedring af lagringsanlæg for radioaktivt affald — U4.01/12BD del II
Ukraine har en stor mængde radioaktivt affald, der blev produceret på tidspunktet for Tjernobyl-ulykken i 1986. Noget af dette affald er anbragt på bortskaffelsesanlæg, andet ligger nedgravet i og uden for den forbudte zone omkring Tjernobyl.
Det overordnede mål med det nærværende projekt er, via forskellige projekter, at forbedre sikkerheden, effektiviteten og omkostningseffektiviteten af forvaltningen af radioaktivt affald gennem forbedring af infrastruktur og udstyr og efteruddannelse af personale.
Kontrakten omfatter projektering, fremstilling, levering, installering og afprøvning af udstyr til katastrofeberedskabsteams på de specialiserede Radon-virksomheder og sanering af lagringsanlæg for radioaktivt affald. Udstyret, der skal leveres, omfatter køretøjer til at bringe personale og udstyr til et arbejdssted, udstyr til karakterisering og håndtering af radioaktive materialer og affald, personbeskyttelse, hjælpeudstyr, reservedele og forbrugsvarer.
Parti nr. 2: Udstyr til karakterisering og sanering af lagringsanlæg for radioaktivt affald, der stammer fra dekontamineringsarbejde efter ulykken på atomkræftværket i Tjernobyl.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 22 nedenfor).
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den »Praktiske vejledning«.
Tilbudsgiverne kan afgive bud på et, flere eller alle partier. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres fuldt overensstemmende bud på de leverancer, der kræves i udbudsmaterialet.
Ved afgivelse af bud skal tilbudsgiverne stille en tilbudsgaranti på 16 000 EUR for hvert parti. Garantien vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten. Garantien vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for tidsfristen, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det efterfølgende foretrukne, overensstemmende bud.
Følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
a) Tilbudsgiverens årlige omsætning i 2013, 2014 og 2015 skal overstige værdien af tilbudsgiverens finansielle forslag.
b) Den gennemsnitlige nuværende likviditetsgrad (omsætningsaktiver divideret med kortfristet gæld) ultimo 2013, 2014 og 2015 skal være mindst 1.
2) tilbudsgiverens faglige kapacitet (baseret bl.a. på punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 3 år fra fristen for afgivelse af bud: